《赠刘叔骥县尉苕溪家也》
宋代·韩淲

西风苕水清，春日卞山横。莫问桃花红，但说莼菜生。

骚人居是间，俛仰得其情。公家文章家，三世蜚英声。

为予父子交，岂特青眼明。凄凉四十年，道旧谁复听。

只今冰溪水，流波照空城。公来坐涧谷，忍闻千载名。

世道日浇伪，出语皆可惊。东望章泉山，尚足坚此盟。

作者简介：韩淲（biāo）（1159—1224）南宋诗人。字仲止，一作子仲，号涧泉，韩元吉之子。祖籍开封，南渡后隶籍信州上饶（今属江西）。从仕后不久即归，有诗名，著有《涧泉集》。淲清廉狷介，与同时知名诗人多有交游，并与赵蕃（章泉）并称“二泉”。著作历代书目未见著录。史弥远当国，罗致之，不为少屈。人品学问，俱有根柢，雅志绝俗，清苦自持，年甫五十即休官不仕。嘉定十七年，以时事惊心，作甲申秋三诗，得疾而卒，年六十六。